NUUS VANUIT DIE KERKRAAD – Skuilkrans
NUUS VANUIT DIE KERKRAAD
Die Kerkraad het tydens die afgelope kerkraadsvergadering onder andere gepraat oor die stand van ons gemeente na aanleiding van Petrus se beskrywing van die gemeente as die gebou van God met Jesus as die hoeksteen (1 Petrus 2: 1-9). Ons, as gemeente van Christus, moet ophou met elke vorm van kwaad, bedrog, huigelary, jaloesie en kwaadpratery. Ons is verder nie net stene van 'n huis wat offers bring nie, maar lewende stene van 'n geestelike huis wat geestelike offers bring wat deur Jesus Christus vir God welgevallig is. Ons fisiese goedere voetafdruk op aarde moet verklein en ons geestelike voetafdruk moet vergroot. Ons moet wegbeweeg van fokus op die instanding van 'n organisasie na meer fokus op mense. Ons toets moet wees "wat ons ook al doen, ons moet dit doen vir die Here se koningkryk."
Skuilkrans reformasie: Ons is besig met 'n proses om ons as 'n gemeente te herontdek "Wie is ons, en waarheen is ons oppad?" Wat beteken dit? Alle lidmate moet saam planne help maak vir die gemeente vir die toekoms en saam help om uitvoering daaraan te gee. Wanneer? Die naweek van 28 en 29 Mei 2016. Ons wil hê dat ten minste 150 lidmate hieraan moet deelneem, jonk en oud. Praat so lank met mekaar hieroor en hou die afkondigings dop vir verdere inligting. Indien julle verdere inligting wil hê of deel van die opwindende proses wil wees, kontak die kerkkantoor of enige een van die leraars.
Finansies van die gemeente: Die voorlopige syfers toon dat ons vir die finansieële jaar 2015/16 gelykbreek. Ons is baie dankbaar daarvoor en dank die Here hier voor, veral as ons in ag neem dat die maandelikse bydraes die afgelope tyd afgeneem het. Ons verwagte inkomste bly egter onder druk. Elke lidmaat is medeverantwoordelik vir die gemeente se inkomste en die aanwending daarvan. Neem aan die geldinsamelingsprojekte deel, soos bv die basaar wat oor die naweek 13 tot 15 Mei plaasvind en die kunsuitstalling van 9 tot 10 Oktober. Hou die afkondigings dop vir verdere inligting.
So terloops, die basaar (ook bekend as die Kranskarnaval of Skuilkrans Spele) gaan iets groots wees, vir jonk en oud. Ons begin reeds Vrydag 13 Mei saam met die "Radio Kalahari Orkes" kuier en sluit Sondag 15 Mei af met 'n groot dankerediens. En Saterdag het ons pret, kom vind uit, van vroegdag tot laat.
Silvertonkampus: Die Kerkraad van die Gereformeerde Gemeente in Nederland te Pretoria het met ons in gesprek getree oor Silvertonkampus. Hulle stel belang om die kampus te koop en is moontlik te vinde dat ons huidige uitreikaktiwiteite soos Crux en die ABET-skool daar kan voortgaan. Ons sal nou verdere gesprekke met hulle voer om die aktiwiteite in 'n vennootskap of samewerkingsooreenkoms aan te bied. Daar sal ook verder met die lidmate wat eredienste daar bywoon gesprek gevoer word. Lidmate word gevra om oor die aangeleentheid te bid en asseblief